
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 895 

1 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Επιτροπής 
για την έγκριση της έκπτωσης των αποζημιώσεων, 
δικαιωμάτων, εξόδων διοικητικής υποστήριξης, 
οργάνωσης, κλπ. από τα ακαθάριστα έσοδα των 

επιχειρήσεων. 1 

Σύσταση, συγκρότηση και ορισμός μελών Ομάδας 
Εργασίας στο Υπουργείο Οικονομίας και Οικονομι¬ 
κών για την μελέτη και εξέταση του τρόπου αντικα¬ 
τάστασης των τραπεζικών λογαριασμών των κατα¬ 
θετών με τον κωδικό ΙΒΑΝ, καθώς και της τροπο¬ 
ποίησης των σχετικών φορολογικών δηλώσεων 2 

Τρόπος λειτουργίας του Εθνικού Συμβουλίου Υδάτων. 3 
Τροποποίηση της υπ’ αριθμ. Β7/94γ/ 6.7.1998 (ΦΕΚ 
747/ 24.7.1998) Υπουργικής Απόφασης που αφορά 
στο Διατμηματικό Πρόγραμμα Μεταπτυχιακών 
Σπουδών των Τμημάτων Πολιτικών Μηχανικών, 
Αγρονόμων-Τοπογράφων Μηχανικών, Μηχανικών 
Μεταλλείων-Μεταλλουργών, Εφαρμοσμένων Μα¬ 
θηματικών και Φυσικών Επιστημώντου Εθνικού Με- 
τσόβιου Πολυτεχνείου με τίτλο: «Επιστήμη και Τε¬ 
χνολογία Υδατικών Πόρων». 4 

Τροποποίηση της υπ’ αριθμ. Β7/686π.ε. (ΦΕΚ 73,τ. Β'/ 
8.2.1999) Υπουργικής Απόφασης που αφορά στο 
Διατμηματικό Πρόγραμμα Μεταπτυχιακών Σπου¬ 
δών των Τμημάτων Οργάνωσης και Διοίκησης Επι¬ 
χειρήσεων, Λογιστικής και Χρηματοοικονομικής 
και Οικονομικών Επιστημών του Πανεπιστημίου 
Μακεδονίας Οικονομικών και Κοινωνικών Επιστη¬ 
μών με τίτλο: «Διοίκηση Επιχειρήσεων». Παράταση 


της λειτουργίας του ανωτέρω Π.Μ.Σ. 5 

Παράταση της θητείας των εκπροσώπων των εργαζο- 
μένωνστο Κ.Ε.Σ. του ΟΣΕ ΑΕ. 6 


ΑΠΟΦΑΣΕΙ Σ 

Αριθ. 1060979/10726/Β0012 (1) 

Σύσταση, συγκρότηση και ορισμός μελών Επιτροπής για 
την έγκριση της έκπτωσης των αποζημιώσεων, δικαιω¬ 
μάτων, εξόδων διοικητικής υποστήριξης, οργάνωσης, 
κλπ. από τα ακαθάριστα έσοδα των επιχειρήσεων. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις των περιπτώσεων ι' και ιη' της παρα¬ 
γράφου 1 του άρθρου 31 του ν. 2238/1994 (ΦΕΚ 151 Α'), 
όπως ισχύουν μετά την τροποποίησή τους με τις παρα¬ 
γράφους 10 και 11 του άρθρου 9 του ν. 3296/2004 (ΦΕΚ 
253Α'), αντίστοιχα. 

β) Τις διατάξεις του π.δ. 81/21.3.2002 (ΦΕΚ57Α') «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών σε Υπουργείο Οικονομίας και Οικονομικών». 

γ) Τις διατάξεις του άρθρου 19 του ν. 1599/1986 (ΦΕΚ 
75Α'), όπως τροποποιήθηκε και κωδικοποιήθηκε με τις 
διατάξεις του ν. 2690/1999 (ΦΕΚ45Α’). 

δ) Τις διατάξεις της περίπτωσης γ’ της παραγράφου 2 
του άρθρου 17 του ν. 3205/2003 (ΦΕΚ297Α'). 

ε) Το γεγονός, ότι από τις διατάξεις της Απόφασης αυ¬ 
τής προκαλείται δαπάνη σε βάρος του Κρατικού Προϋπο¬ 
λογισμού, για την αμοιβή των μελών της Επιτροπής και 
του Γραμματέα της, η οποία θα καλυφθεί από τον Προϋ¬ 
πολογισμό εξόδων του Υπουργείου Οικονομίας και Οικο¬ 
νομικών και θα καθοριστεί με άλλη απόφαση του Υπουρ¬ 
γού Οικονομίας και Οικονομικών. 

στ) Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 519Β'). 

ζ) Την υπ’ αριθμ. 38243/ΔΙΟΕ922/28.9.2004 απόφασή 
μας, περί κατάργησης Επιτροπών και Ομάδων Εργασίας 
που δεν προβλέπονται από διάταξη νόμου ή προεδρικού 
διατάγματος και περί ανάκλησης μεταβίβασης αρμόδιό- 

τήτων και εξουσίας υπογραφής «Με εντολή Υπουργού» 
και «Με εντολή Υφυπουργού», για τη σύσταση και συ¬ 
γκρότηση Επιτροπών και Ομάδων Εργασίας, οποιοσδή¬ 
ποτε μορφής και ανεξαρτήτου αντικειμένου εργασίας 
τους, αποφασίζουμε: 

1. Συνιστούμε στο Υπουργείο Οικονομίας και Οικονομι¬ 
κών Επιτροπή, η οποία, σύμφωνα με τις διατάξεις των πε¬ 
ριπτώσεων ι' και ιη'της παραγράφου 1 του άρθρου 31 του 
Κώδικα Φορολογίας Εισοδήματος, αποφαίνεται σχετικά 
με την αναγνώριση από τα ακαθάριστα έσοδα των επιχει- 
ρήσεωντων αποζημιώσεων, δικαιωμάτων, εξόδων διοικη¬ 
τικής υποστήριξης, οργάνωσης, κ.λπ. που καταβάλλουν 
στην αλλοδαπή. 

2. Συγκροτούμε την παραπάνω Επιτροπή και ορίζουμε 
τα μέλη της, ως εξής: 

α. Τον Στέφανο Δέτση του Μιχαήλ (Σύμβουλο του Νομι¬ 
κού Συμβουλίου του Κράτους), ως πρόεδρο, με αναπλη¬ 
ρωτή τον Αθανάσιο Τσιοκάνη του Δημητρίου (Πάρεδρο 
του Νομικού Συμβουλίου του Κράτους). 

β. ΤονΧρήστο Γιαννόπουλοτου Ηλία (Γενικό Διευθυντή 
Φορολογικών Ελέγχων), ως μέλος, με αναπληρώτριατην 
Ευγενία Κατσίγιαννη του Σταύρου (υπάλληλο με βαθμό 
Α', του κλάδου ΠΕ Εφοριακών, Προϊσταμένη της Υπηρε¬ 
σίας Έρευνας και Ελέγχου Τιμών (ΥΠΕΕΤ)). 

γ. Τον Δικαίο Λεβάκο του Σωτηρίου (Γενικό Διευθυντή 
Φορολογίας), ως μέλος, με αναπληρωτή τον Σπυρίδωνα 
Βούλγαρη του Χρήστου (Προϊστάμενο της Διεύθυνσης 
Φορολογίας Εισοδήματος). 

δ. ΤονΙωάννη Πέρρο του Λεωνίδα (ορκωτό ελεγκτή), ως 
μέλος, με αναπληρωτή τον Γεώργιο Βαρθαλίτη του Ιωάν¬ 
νη (ορκωτό ελεγκτή). 

ε. Τον Γεώργιο Καραδημητρίου του Παναγιώτη (εκπρό¬ 
σωπο του Συνδέσμου Ελληνικών Βιομηχανιών), ως μέλος, 
με αναπληρωτή τον Κωνσταντίνο Σφακάκη του Εμμανου¬ 
ήλ (εκπρόσωποτου ίδιου Συνδέσμου). 

3. Χρέη γραμματέα στην Επιτροπή ανατίθενται στην 
Φωτεινή Φανάρα του Νικήτα, υπάλληλο με βαθμό Δ’ του 
κλάδου ΠΕ Εφοριακών, που υπηρετεί στο Β'Τμήματης Δι¬ 
εύθυνσης Φορολογίας Εισοδήματος, με αναπληρωτή τον 
Ματθαίο Χαπίδη του Χρήστου, υπάλληλο με βαθμό Γ του 
κλάδου ΠΕ Εφοριακών, που υπηρετεί στο Β' Τμήμα της 
ίδιας Διεύθυνσης. 

4. Έργο της Επιτροπής είναι η έγκριση ή μη της έκπτω¬ 
σης των αποζημιώσεων, δικαιωμάτων, εξόδων διοικητι¬ 
κής υποστήριξης, οργάνωσης, κ.λπ. από τα ακαθάριστα 
έσοδα των επιχειρήσεων. 

5. Η Επιτροπή συνεδριάζει στο Υπουργείο Οικονομίας 
και Οικονομικών εντός και εκτός των ωρών λειτουργίας 
του κανονικού ωραρίου των δημοσίων υπηρεσιών. 

6. Ως προς τα λοιπά θέματα συγκρότησης, απαρτίας, 
λήψης των αποφάσεων και λειτουργίας της Επιτροπής, 
εφαρμόζονται οι διατάξεις για τα συλλογικά όργανα του 
ν. 2690/1999 περί Κώδικα Διοικητικής Διαδικασίας. 

7. Η αμοιβή του προέδρου, των μελών και του γραμμα¬ 
τέα αυτής, θα καθοριστεί με άλλη απόφαση του Υπουρ¬ 
γού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. 1007313/80/Α0006 (2) 

Σύσταση, συγκρότηση και ορισμός μελών Ομάδας Εργα¬ 
σίας στο Υπουργείο Οικονομίας και Οικονομικών για 
την μελέτη και εξέταση του τρόπου αντικατάστασης 
των τραπεζικών λογαριασμών των καταθετών με τον 
κωδικό ΙΒΑΝ, καθώς και της τροποποίησης των σχετι¬ 
κών φορολογικών δηλώσεων. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34του ν. 1914/1990 (ΦΕΚ178 Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220 Α'). 

β) Των άρθρων 89 και 128 του π.δ. 284/1988 (ΦΕΚ 128 
Α'), όπως τροποποιήθηκε και ισχύει. 

γ) Του π.δ. 81/2002 (ΦΕΚ 57 Α'). 

δ) Του άρθρου 19 του ν. 1599/1986 (ΦΕΚ 75 Α’), όπως 
τροποποιήθηκε και κωδικοποιήθηκε με τις διατάξεις του 
ν. 2690/1999 (ΦΕΚ45 Α'). 

ε) της περ. γ. της παρ. 2του άρθρου 17του ν. 3205/2003 
(ΦΕΚ297Α'). 

στ) της παρ. 22 του άρθρου 5 του ν. 2343/1995 (ΦΕΚ 
21 ΙΑ). 

2. Το υπ’ αριθμ. 1014468/318/ΑΟ012/19.3.2004 έγγρα¬ 
φο της Δ/νσης Φορολογίας Εισοδήματος. 

3. Το υπ’ αριθμ. 003965/2004/12/2004 έγγραφο του 
Γ ραφείου του Υφυπουργού Οικονομίας και Οικονομικών 
Α. Ρεγκούζα, με το οποίο διαβιβάσθηκε το υπ’ αριθμ. 
578/27.4.2004 έγγραφο της Ένωσης Ελληνικών Τραπε¬ 
ζών. 

4. Το υπ’ αριθμ. 1002291/169/Δ0016/17.1.2005 Έγγρα¬ 
φο της Δ/νσης Είσπραξης Δημ. Εσόδων, 

5. Το υπ’ αριθμ. 156/0001Α/25.1.2005 έγγραφο της 
Δ/νσης Διοικητικού. 

6. Το υπ’ αριθμ. 431/28.1.2005 έγγραφο της Γ.Γ.Π.Σ. 

7. Το υπ’ αριθμ. 2/1173/0004/4.2.2005 έγγραφο της 
Δ/νσης Προσωπικού του Γ.Λ.Κ. 

8. Το υπ’ αριθμ. 503/21.1.2005 έγγραφο της Τράπεζας 
της Ελλάδος. 

9. Το υπ’ αριθμ. 324/15.2.2005 έγγραφο της Ένωσης 
Ελληνικών Τ ραπεζών. 

10. Το υπ’αριθμ. 7149/28.2.2005έγγραφοτηςΔΙΑΣΑ.Ε. 
(ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.). 

11. Το γεγονός ότι, από τις διατάξεις της απόφασης 
προκαλείται δαπάνη για την αμοιβή των μελών και το 
γραμματέα της παραπάνω Ομάδας, η οποία θα καλυφθεί 
από τον προϋπολογισμό εξόδωντου Υπουργείου Οικονο¬ 
μίας και Οικονομικών και θα καθορισθεί με άλλη απόφα¬ 
σή μας. 

12. Την υπ’ αριθμ. 1039760/814/0001Α/21.4.2005 από¬ 
φαση του Υπουργού Οικονομίας και Οικονομικών «Τοπο¬ 
θέτηση Προϊσταμένων στις Γενικές Διευθύνσεις του 
Υπουργείου Οικονομίας και Οικονομικών». 

13. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών (ΦΕΚ 519 Β') «Καθορισμός αρμοδιοτήτων των 
Υφυπουργών Οικονομίας και Οικονομικών». 

14. Την υπ’ αριθμ. 38243/ΔΙΟΕ922/28.9.2004 απόφαση 
του Υπουργού Οικονομίας και Οικονομικών, περί κατάρ¬ 
γησης Επιτροπών και Ομάδων Εργασίας που δεν προ- 
βλέπονται από διάταξη νόμου ή προεδρικού διατάγματος 
και περί ανάκλησης μεταβίβασης αρμοδιοτήτων και εξου- 

σίας υπογραφής «Με εντολή Υπουργού» και «Με εντολή 
Υφυπουργού» για τη σύσταση και συγκρότηση Επιτρο¬ 
πών και Ομάδων Εργασίας οποιοσδήποτε μορφής και 
ανεξαρτήτως αντικειμένου εργασίας τους, αποφασίζου¬ 
με: 

Α. Συνιστούμε στο Υπουργείο Οικονομίας και Οικονομι¬ 
κών Ομάδα Εργασίας, για τη μελέτη και εξέταση του τρό¬ 
που αντικατάστασης των αριθμών των τραπεζικών λογα- 
ριασμώντων καταθετών με τον κωδικό «ΙΒΑΝ», καθώς και 
της τροποποίησης των σχετικών εντύπων της δήλωσης 
φορολογίας εισοδήματος. 

Β. Συγκροτούμε την παραπάνω Ομάδα Εργασίας και 
ορίζουμε τα μέλη αυτής, ως εξής: 

1. Τον Δικαίο Λεβάκο του Σωτ., Προϊστάμενο της Γενι¬ 
κής Διεύθυνσης Φορολογίας, ως συντονιστή με αναπλη¬ 
ρωτή του τον Νικόλαο Κάββουρατου Δημ., Προϊστάμενο 
της Γενικής Διεύθυνσης Διοικητικής Υποστήριξης. 

2. Την Ελένη Γερονικολού του Νικολ., υπάλληλο με βαθ¬ 
μό Α', του κλάδου ΠΕ Εφοριακών, που υπηρετεί ως Προϊ- 
σταμένη του Δ' Τμήματος της Δ/νσης Είσπραξης Δημ. 
Εσόδων, ως μέλος. 

3. Τον Ελευθέριο Δόση του Σπυρ., υπάλληλο με βαθμό 
Α', του κλάδου ΠΕ Εφοριακών, που υπηρετεί στη Δ/νση 
Φορολογίας Εισοδήματος, ως μέλος. 

4. Τον Κων/νο Αβραμόπουλο του Αναστ., υπάλληλο με 
βαθμό Α', του κλάδου ΠΕ Εφοριακών, που υπηρετεί στη 
Δ/νση Είσπραξης Δημ. Εσόδων, ως μέλος. 

5. Τον Γεώργιο Καραγιάννητου Δημ., υπάλληλο με βαθ¬ 
μό Α', του κλάδου ΠΕ Πληροφορικής που υπηρετεί στην 
Δ/νση Εφαρμογών Η/Υτης Γ.Γ.Π.Σ., ως μέλος. 

6. Την Παναγιού Σπυροπούλου του Χρησ., υπάλληλο με 
βαθμό Α', του κλάδου ΠΕ Δημοσιονομικών που υπηρετεί 
στη Δ/νση Λογαριασμών του Δημοσίου (Δ24) του Γ.Λ.Κ., 
ως μέλος, με αναπληρωτή τον Γεώργιο Ντίνα του Χρη., 
υπάλληλο με βαθμό Β', του κλάδου ΠΕ Δημοσιονομικών 
που υπηρετεί στη ίδια Δ/νση του Γ.Λ.Κ. 

7. Τον Γ εώργιο Τζάνη του Κων., υπάλληλο με βαθμό Α', 
του κλάδου ΠΕ Δημοσιονομικών, που υπηρετεί στην 
Δ/νση Ελέγχου και Εντολής Πληρωμής Στρατιωτικών και 
Πολεμικών Συντάξεων (Δ46) του Γ.Λ.Κ., ως μέλος, μεανα- 
πληρώτριατην Βασιλική Γκορτσοπούλου του Κων., υπάλ¬ 
ληλο με βαθμό Α', του κλάδου ΔΕ Δημοσιονομικών, που 
υπηρετεί στην Δ/νση Ελέγχου Εντολής Πληρωμής Πολι¬ 
κών και Προσωπικών Συντάξεων (Δ45) του Γ.Λ.Κ. 

8. Τον Αναστάσιο Σαγρή του Ιωάν., υπάλληλο με βαθμό 
Α', του κλάδου ΤΕ Πληροφορικής, που υπηρετεί στην 
Δ/νση Εφαρμογών Η/Υτης Γ.Γ.Π.Σ., ως μέλος. 

9. ΤονΔημήτριο Κουτουματσιώτητου Βασιλ., υπάλληλο 
με βαθμό Α', του κλάδου ΔΕ Προσωπικού Η/Υ, που υπη¬ 
ρετεί στην Δ/νση Εφαρμογών Η/Υτης Γ.Γ.Π.Σ., ως μέλος. 

10. Τον Γ εώργιο Μοσχόβη του Κων., υπάλληλο με βαθ¬ 
μό Δ', του κλάδου ΠΕ Εφοριακών, που υπηρετεί στο Τμή¬ 
μα Γ' της Δ/νσης Διοικητικού, ως μέλος. 

11. Τον Σωτήριο Τσιπάτου Βασιλ., τμη ματάρχη της Τρά¬ 
πεζας της Ελλάδος, ως μέλος, με αναπληρωτή τον Σταύ¬ 
ρο Σταυρίτη του Παν., λογιστή, εκπρόσωπο της Τράπεζας 
της Ελλάδος. 

12. Τον Κων/νο Ταβλαρίδη του Αλεξ., εκπρόσωπο της 
Ένωσης Ελληνικών Τραπεζών, ως μέλος. 

13. Την Ευσταθία Παπαδαντωνάκητου Ιωαν., εκπρόσω¬ 
πο της Ένωσης Ελληνικών Τραπεζών, ως μέλος. 

14. Τον Αναστάσιο Μιχαήλ του Ιωαν., εκπρόσωπο της 
Εθνικής Τ ράπεζας της Ελλάδος, ως μέλος. 


15. Τον Σταύρο Τσιρμπίνη του Βασιλ., εκπρόσωπο της 
Εθνικής Τράπεζας της Ελλάδος, ως μέλος. 

16. Την Αθηνά Δημητριάδου του Χαραλ., εκπρόσωπο 
της Τράπεζας Πειραιώς, ως μέλος. 

17. Την Βασιλική Πολυχρονίδη του Θεόδ., εκπρόσωπο 
της Τράπεζας ΑΕΡΗΑ ΒΑΝΚ, ως μέλος. 

18. Τον Ιωάννη Μπαλωμένο του Παν., εκπρόσωπο της 
Τράπεζας ΕΕ<3 ΕΨΒΟΒΑΝΚ ΕΒΘΑ5ΙΑ3, ως μέλος. 

19. Τον Βασίλειο Αγγελή του Αθαν., εκπρόσωπο της 
Αγροτικής Τ ράπεζας της Ελλάδος, ως μέλος. 

20. Τον Γ εώργιο Πασσαμήτροτου Γ εω., εκπρόσωπο της 
Αγροτικής Τ ράπεζας της Ελλάδος, ως μέλος. 

21. Τον Νικόλαο Ζαφειρόπουλοτου Ιωάν., στέλεχος της 
Δ/νσης Εργασιώντης εταιρείας Διατραπεζικά Συστήματα 
Α.Ε., ως μέλος. 

Γ. Χρέη Γραμματέατης Ομάδας Εργασίας θα εκτελείτο 
μέλος που θα ορίσει ο συντονιστής αυτής. 

Δ. Έργο της παραπάνω ομάδας εργασίας είναι η μελέ¬ 
τη και η εξέταση του τρόπου αντικατάστασης των αριθ¬ 
μών των τραπεζικών λογαριασμών των καταθετών με τον 
κωδικό ΙΒΑΝ, καθώς και η τροποποίηση των σχετικών 
εντύπων της δήλωσης φορολογίας εισοδήματος και μι¬ 
σθοδοσίας. 

Η ομάδα εργασίας θα πρέπει να λάβει υπόψη της τις υπ’ 
αριθμ. 423/10.5.2001, 415/20.2.2003 και 413/15.1.2004 
εγκυκλίους της Τράπεζας της Ελλάδας, σύμφωνα με τις 
οποίες οι αριθμοίτων καταθετών, πρέπει να αντικαταστα- 
θούν από ένα κωδικό, ο οποίος θα αποτελείται από είκοσι 
επτά (27) χαρακτήρες και η μορφή του οποίου έχει καθο- 
ρισθεί με βάση τα διεθνή πρότυπα κωδικοποίησης λογα¬ 
ριασμών (ΙΒΑΝ). 

Η ομάδα εργασίας για τη διευκόλυνση του έργου της, 
δύναται να συνεργάζεται, εφόσον αυτό απαιτείται, με 
Δ/νσεις και Υπηρεσίες του Υπουργείου μας καθώς και άλ¬ 
λους φορείς. 

Ε. Η ομάδα εργασίας θα συνεδριάζει εντός και εκτός 
τωνωρώντου κανονικού ωραρίου λειτουργίας των Δημό¬ 
σιων Υπηρεσιών, στο Κατάστημα του Υπουργείου Οικο¬ 
νομίας και Οικονομικών (επί της οδού Καρ. Σερβίας 10 - 
Αθήνα) και η διάρκεια λειτουργίας της ορίζεται μέχρι την 
ολοκλήρωση του έργου της. 

ΣΤ. Η αποζημίωση του Συντονιστή, των μελών και του 
Γραμματέα της Ομάδας αυτής, θα καθορισθεί με άλλη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. οικ. 26798 (3) 

Τρόπος λειτουργίας του Εθνικού Συμβουλίου Υδάτων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 3199/2003 «Προστασία και δια¬ 
χείριση των Υδάτων - Εναρμόνιση με την Οδηγία 
2000/60/ΕΚ του Ευρωπαϊκού Κοινοβουλίομ και του Συμ¬ 
βουλίου της 23ης Οκτωβρίου 2000» (Α280/2003) και ειδι¬ 
κότερα του άρθρου 3 παρ. 5. 

2. Τις διατάξεις του ν. 2690/1999 «Κύρωση Κώδικα Διοι¬ 
κητικής Διαδικασίας και άλλες διατάξεις» (Α45/1999) και 
ειδικότερα των άρθρων 13, 14 και 15. 

3. Τις διατάξεις του ν. 1558/1985 «Κυβέρνηση και Κυ¬ 
βερνητικά όργανα» (Α 137/1985) και ειδικότερα του άρ¬ 
θρου 29Α όπως προστέθηκε με το άρθρο 27 του ν. 
2081/1992 (Α154/1992) και τροποποιήθηκε με το άρθρο 1 
παρ. 2α του ν. 2469/1997 (Α38/1997). 

4. Το υπ’ αριθμ. 3688/25.6.2004 έγγραφο του υφυπουρ¬ 
γού ΠΕ.ΧΩ.Δ.Ε. 

5. Το υπ’ αριθμ. 119/13.7.2004 έγγραφο της Εταιρείας 
Ύδρευσης και Αποχέτευσης Πρωτεύουσας (Ε.ΥΔ.Α.Π.). 

6. Το υπ’ αριθμ. 9391/30.7.2004 έγγραφο της Εταιρείας 
Ύδρευσης και Αποχέτευσης Θεσσαλονίκης (Ε.Υ.Α.Θ.). 

7. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του δημόσιου προϋπολο¬ 
γισμού, αποφασίζουμε: 

Καθορίζουμε τον τρόπο λειτουργίας του Εθνικού Συμ¬ 
βουλίου Υδάτων, την υπηρεσία που θα του παρέχει γραμ¬ 
ματειακή υποστήριξη και τον τρόπο υπόδειξης σ’ αυτό 
του εκπροσώπου των εταιρειών ύδρευσης και αποχέτευ¬ 
σης που δεν εκπροσωπούνται από την Ένωση Δημοτικών 
Επιχειρήσεων Ύδρευσης και Αποχέτευσης, ως ακολού¬ 
θως: 

Άρθρο 1 

1. Το Εθνικό Συμβούλιο Υδάτων (στο εξής Ε.Σ.Υ.) συ- 
γκαλείται από τον πρόεδρο του τουλάχιστον μία φορά το 
χρόνο και συνέρχεται στο κεντρικό κτίριο του Υπουργεί¬ 
ου Περιβάλλοντος, Χωροταξίας και Δημοσίων Έργων. 
Την απαιτούμενη γραμματειακή υποστήριξη παρέχει στο 
συμβούλιο η Κεντρική Υπηρεσία Υδάτων. 

2. Η ημερήσια διάταξη των συνεδριάσεων καθορίζεται 
από τον πρόεδρο και περιλαμβάνεται στην έγγραφη πρό¬ 
σκληση που αποστέλλεται επί αποδείξει προς όλα τα μέ¬ 
λη του Ε.Σ.Υ. τουλάχιστον τρεις ημέρες πριν από τη συ¬ 
νεδρίαση. Οι έγγραφες εισηγήσεις κοινοποιούνται κι αυ¬ 
τές στα μέλη μαζί με την πρόσκληση. 

3. Το Ε.Σ.Υ. βρίσκεται σε απαρτία όταν είναι παρόντα 
περισσότερα από τα μισό ορισμένα μέλη του είτε ως τα¬ 
κτικά, είτε ως αναπληρωματικά και πρέπει να υπάρχει 
καθ’ όλη τη διάρκεια της συνεδρίασης. Οι αποφάσεις 
λαμβάνονται με φανερή ψηφοφορία και απαιτείται η από¬ 
λυτη πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του προέδρου. 

4. Για τις συνεδριάσεις συντάσσεται πρακτικό από την 
γραμματεία του Ε. ΣΎ. το οποίο επικυρώνεται από τον 
πρόεδρο. Αντίγραφα των πρακτικών χορηγούνται στα μέ¬ 
λη και σε τρίτους μετά από επικύρωση τους από τον πρό¬ 
εδρο. 

5. Η υπογραφή του προέδρου αρκεί για την υπόσταση 
κάθε πράξης του Ε.Σ.Υ. 

Άρθρο 2 

Οι εταιρείες ύδρευσης και αποχέτευσης, οι οποίες δεν 
εκπροσωπούνται από την Ένωση Δημοτικών Επιχειρήσε- 
ων'Υδρευσης και Αποχέτευσης και οι οποίες είναι η «Εται¬ 
ρία Ύδρευσης και Αποχέτευσης Πρωτεύουσας» 
(Ε.ΥΔ.Α.Π.) και η «Εταιρεία Ύδρευσης και Αποχέτευσης 
Θεσσαλονίκης» (Ε.Υ.Α.Θ.) υποδεικνύει η κάθε μία τον δι¬ 
κό της εκπρόσωπο στο Εθνικό Συμβούλιο Υδάτων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 63097/Β7 (4) 

Τροποποίηση της υπ’ αριθμ. Β7/94γ/ 6.7.1998 (ΦΕΚ 
747/ 24.7.1998) Υπουργικής Απόφασης που αφορά 
στο Διατμηματικό Πρόγραμμα Μεταπτυχιακών 
Σπουδών των Τμημάτων Πολιτικών Μηχανικών, 
Αγρονόμων-Τοπογράφων Μηχανικών, Μηχανικών 
Μεταλλείων-Μεταλλουργών, Εφαρμοσμένων Μαθη¬ 
ματικών και Φυσικών Επιστημών του Εθνικού Μετσό- 
βιου Πολυτεχνείου με τίτλο: «Επιστήμη και Τεχνολο¬ 
γία Υδατικών Πόρων». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 
156 τ.Α') «Εθνικό Συμβούλιο Παιδείας.και άλλες δια¬ 

τάξεις» και του άρθρου 5 παρ 12 γτου ν. 2916/2001 (ΦΕΚ 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29 Α'του ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του ν. 
2081/1992 (ΦΕΚ 154 τ.Α') και αντικαταστάθηκε με την πα¬ 
ράγραφο 2 ατού άρθρου 1 του ν. 2469/1997 (ΦΕΚ38τ.Α'). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων». 

4. Την υπ’ αριθμ. Β7/94γ/6.7.1998 (ΦΕΚ 747/24.7.1998) 
«Έγκριση του Διατμηματικού Προγράμματος Μεταπτυ¬ 
χιακών Σπουδών “Επιστήμη και Τεχνολογία Υδατικών Πό¬ 
ρων” του Εθνικού Μετσόβιου Πολυτεχνείου» και τη διόρ¬ 
θωση αυτής (ΦΕΚ975/Β'/15.9.1998) όπως τροποποιήθη¬ 
κε με την υπ’ αριθμ. 101445/Β7 (ΦΕΚ 1346/17.10.2002) 
Υπουργική Απόφαση. 

5. Το απόσπασμα πρακτικού της Ε.Δ.Ε. του ΔΠΜΣ (συ¬ 
νεδρία 24.5.2004). 

6. Το απόσπασμα πρακτικού της Συγκλήτου με ειδική 
σύνθεση του Εθνικού Μετσόβιου Πολυτεχνείου (συνε¬ 
δρία 16.7.2004). 

7. Το από 7.2.2005 έγγραφο του καθηγητή του Τμήμα¬ 
τος Πολιτικών Μηχανικών -Διευθυντή του ΔΠΜΣ. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. Β7/94γ/6.7.1998 (ΦΕΚ 
747/24.7.1989) Υπουργική Απόφαση έγκρισης του Δια- 
τμηματικού Προγράμματος Μεταπτυχιακών Σπουδών 
«Επιστήμη και Τεχνολογία των Υδατικών Πόρων» του 
Εθνικού Μετσόβιου Πολυτεχνείου και τη διόρθωσή της, 
όπως έχει τροποποιηθεί και ισχύει, ως ακολούθως: 

Το άρθρο 6 «Πρόγραμμα Μαθημάτων» τροποποιείται 
ως εξής: 

Οι παράγραφοι 1 και 2 της περίπτωσης (α) του άρθρου 
αντικαθίστανται ως εξής: 

«(α) Γιατο ΜΔΕ 

1. Η κανονική διάρκεια των σπουδών για την απόκτηση 
του ΜΔΕ ορίζεται σε ένα πλήρες ημερολογιακό έτος. Η 
μεταπτυχιακή εργασία εκπονείται μετά την επιτυχή ολο¬ 
κλήρωση των μαθημάτων και διαρκεί τουλάχιστον 3 μή¬ 
νες. 

2. ι. Τα μαθήματατου προγράμματος σπουδών διακρί- 
νονται σε υποχρεωτικά (Υ) και κατ’ επιλογήν υποχρεωτι¬ 
κά (ΚΕΥ) που κατανέμονται σε τρεις κατευθύνσεις, και 
σε επιλογής (Ε) χωρίς διάκριση κατεύθυνσης. Αναλυτι¬ 
κά, τα μαθήματα φαίνονται στον παρακάτω Πίνακα Μα¬ 
θημάτων: 

ΠΙΝΑΚΑΣ ΜΑΘΗΜΑΤΩΝ 

α/α Τίτλος μαθήματος Χαρακτηρισμός Εξάμηνο 

μαθήματος 

ΚΑΤΕΥΘΥΝΣΗ Α: Υδρολογία και Περιβαλλοντική Διαχεί¬ 


ριση Υδατικών Πόρων 

1 Προχωρημένη Υδρολογία Υ Β 

2 Διαχείριση Υδατικών Πόρων ΚΕΥ Β 

3 Πλημμύρες και Ανππλημμυρικά 

Έργα ΚΕΥ Β 

4 Υδρομετεωρολογία ΚΕΥ Α 

5 Προχωρημένη Υδρογεωλογία ΚΕΥ Α 

6 Υδρολογία Υπόγειων Νερών & 

Μεταφορά Ρύπων ΚΕΥ Α 

ΚΑΤΕΥΘΥΝΣΗ Β: Ποιότητα Υδάτων και Περιβαλλοντική 
Τεχνολογία 

7 Προχωρημένες Μέθοδοι 

Επεξεργασίας Υγρών Αποβλήτων Υ Β 

8 Παραγωγή Πόσιμου & Ανακτημένου 

Νερού ΚΕΥ Β 

9 Μαθηματική Προσομοίωση 
Διακίνησης Ρύπων και Ποιότητας 

Υδάτων ΚΕΥ Β 

10 Ειδικά θέματα Χημείας και 

Μικροβιολογίας Νερού ΚΕΥ Α 

11 Διαχείριση Υδατικών Οικο¬ 
συστημάτων-Βιώσιμη Ανάπτυξη ΚΕΥ Α 

12 Διαχείριση Στερεών Αποβλήτων 

και Ιλύος ΚΕΥ Α 

ΚΑΤΕΥΘΥΝΣΗ Γ: Διαχείριση Παράκτιας Ζώνης 

13 Περιβαλλοντική Υδραυλική Υ Α 

14 Θαλάσσια Υδροδυναμική ΚΕΥ Α 

15 Παράκτιο Περιβάλλον ΚΕΥ Α 

16 Ανάπτυξη Παράκτιας Ζώνης ΚΕΥ Β 

17 Υπολογιστικές Μέθοδοι στην 

Παράκτια Ζώνη ΚΕΥ Β 

18 Έργα Προστασίας Παράκτιου 

Περιβάλλοντος ΚΕΥ Β 

Μαθήματα Επιλογής 

19 Προχωρημένη Αριθμητική Ανάλυση Ε Β 

20 Αστική Υδρολογία - Αστικά 

Υδραυλικά Δίκτυα Ε Β 

21 Βελτιστοποίηση Συστημάτων 

Υδατικών Πόρων Ε Β 

22 Υποθαλάσσιοι Αγωγοί Εκβολής Ε Β 

23 Αξιοποίηση, Διαχείριση και 

Προστασία Υπόγειων Υδροφορέων Ε Β 

24 Εγκαταστάσεις Επεξεργασίας 

Λυμάτων Μικρής Κλίμακας Ε Β 

25 Διαφορικές Εξισώσεις με Μερικές 

Παραγωγούς Ε Α 


26 

Διάβρωση, Μεταφορά και Απόθεση 
Φερτών Υλών 

Ε 

Α 

27 

Εργαστηριακές Μέθοδοι 
Υγειονομικής Τεχνολογίας 

Ε 

Α 

28 

Περιβαλλοντικές Επιπτώσεις από 
Υδραυλικά Έργα 

Ε 

Β 

29 

Συστήματα Γεωγραφικών Πληρο¬ 
φοριών στους Υδατικούς Πόρους 

Ε 

Α 

30 

Τεχνολογία και Διαχείριση Έργων 
Αγροτικής Ανάπτυξης 

Ε 

Α 

31 

Τεχνολογία Γεωφραγμάτων 

Ε 

Α 

32 

Διαχείριση Βιομηχανικών Αποβλήτων Ε 

Α 

33 

Προχωρημένη Ρευστομηχανική 

Ε 

Α 

34 

Ειδικά Θέματα 

Ε 

Β 

ιι 

. Προβλέπονται τρεις εβδομαδιαίες ώρες διδασκαλίας 


και τρεις διδακτικές μονάδες για κάθε μάθημα. Οι οριστι¬ 
κοί αριθμοί μονάδων θα προκύψουν κατόπιν μελέτης, και 
θα αποτυπωθούν στον Οδηγό Σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 29932/Β7 (5) 

Τροποποίηση της υπ’ αριθμ. Β7/686π.ε. (ΦΕΚ 73,τ. Β'/ 
8.2.1999) Υπουργικής Απόφασης που αφορά στο Δια- 
τμηματικό Πρόγραμμα Μεταπτυχιακών Σπουδών των 
Τμημάτων Οργάνωσης και Διοίκησης Επιχειρήσεων, Λο¬ 
γιστικής και Χρηματοοικονομικής και Οικονομικών Επι¬ 
στημών του Πανεπιστημίου Μακεδονίας Οικονομικών 
και Κοινωνικών Επιστημών με τίτλο: «Διοίκηση Επιχειρή¬ 
σεων». Παράταση της λειτουργίας του ανωτέρω Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 
156 τ.Α') «Εθνικό Συμβούλιο Παιδείας.και άλλες δια¬ 

τάξεις» και του άρθρου 5 παρ 12 γτου ν. 2916/2001 (ΦΕΚ 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29Α'του ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του ν. 
2081/1992 (ΦΕΚ 154 τ.Α') και αντικαταστάθηκε με την πα¬ 
ράγραφο 2α του άρθρου 1 του ν. 2469/1997 (ΦΕΚ38τ.Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β726.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων». 

4. Την υπ’ αριθμ. Β1/713 (ΦΕΚ 787,τ. Β76.10.1993) 
Υπουργική Απόφαση «Έγκριση Διατμηματικού Προγράμ¬ 
ματος Μεταπτυχιακών Σπουδών στη Διοίκηση Επιχειρή¬ 
σεων του Πανεπιστημίου Μακεδονίας» όπως αντικατα- 
στάθηκε με την Β7/686π.ε. (ΦΕΚ 73,τ. Β78.2.1999) 
Υπουργική Απόφαση και τροποποιήθηκε με τις Β7/114 
(ΦΕΚ 1662,τ.Β'/13.12.2001) και 25749, 32053/Β7 (ΦΕΚ 
619/20.5.2003) Υπουργικές Αποφάσεις. 

5. Το απόσπασμαπρακτικώντης Ειδικής Διατμηματικής 
Επιτροπής του Δ.Π.Μ.Σ. του Πανεπιστημίου Μακεδονίας 
Οικονομικών και Κοινωνικών Επιστημών (συνεδρία 
27.1.2005). 

6. Το απόσπασμα πρακτικών της Συγκλήτου Ειδικής 
Σύνθεσης του Πανεπιστημίου Μακεδονίας Οικονομικών 
και Κοινωνικών Επιστημών (συνεδρία 24.2.2005). 

7. α) Το γεγονός ότι το ακαδημαϊκό έτος 2004-2005 λή¬ 
γει η λειτουργία του Π.Μ.Σ. και 

β) Την υπ’ αριθμ. 1264/31.5.2005 έκθεση του επίκουρου 
καθηγητή του Τμήματος Οργάνωσης και Διοίκησης Επι¬ 
χειρήσεων - Προέδρου της Ε.Δ.Ε. του Δ.Π.Μ.Σ., που ανα- 
φέρεται στη λειτουργία του προγράμματος κατά τη χρο¬ 
νική περίοδο 1994-2005. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. Β7/686π.ε. (ΦΕΚ73,τ. Β'/ 
8.2.1999) Υπ. Απ. αντικατάστασης του Διατμηματικού 
Προγράμματος Μεταπτυχιακών Σπουδών στη Διοίκηση 
Επιχειρήσεων των Τμημάτων Οργάνωσης και Διοίκησης 
Επιχειρήσεων, Λογιστικής και Χρηματοοικονομικής και 
Οικονομικών Επιστημών του Πανεπιστημίου Μακεδονίας 
Οικονομικών και Κοινωνικών Επιστημών όπως έχει τρο¬ 
ποποιηθεί και ισχύει με νεότερες αποφάσεις, ως ακολού¬ 
θως: 

1. Το άρθρο 4 αντικαθίσταται ως εξής: 

Άρθρο 4 

Κατηγορίες Πτυχιούχων 

Στο Δ.Π.Μ.Σ. στη Δ.Ε. γίνονται δεκτοί πτυχιούχοι Τμη¬ 
μάτων ΑΕΙ της ημεδαπής ή αντιστοίχων ομοταγών Ιδρυ¬ 
μάτων της αλλοδαπής, των οποίων το πτυχίο έχει ανα- 
γνωρισθεί από το ΔΙ.Κ.Α.Τ.Σ.Α. καθώς και πτυχιούχοι των 
Τ.Ε.Ι. σύμφωνα με τις διατάξεις του αρθ.5 του ν. 
2916/2001. 

2. Το Άρθρο 5 «Χρονική διάρκεια» τροποποιείται ως 
εξής: 

Στο τέλος της 2ης παραγράφου η μέγιστη διάρκεια για 
την εκπόνηση της διδακτορικής διατριβής γίνεται «7» έτη. 

3. Το Άρθρο 6 «Πρόγραμμα Μαθημάτων»τροποποιείται 
ως εξής: 

1. Οι παράγραφοι 1 και 2 αντικαθίστανται ως εξής: 

«1. Τα μαθήματα του προγράμματος παρέχονται υπό 
τις ακόλουθες μορφές: ι) για νέους πτυχιούχους και ιι) για 
στελέχη επιχειρήσεων. 

2. α. Το πρόγραμμα μαθημάτων περιλαμβάνει 13 πλή¬ 
ρεις εβδομάδες. Όλα τα μαθήματα διδάσκονται τρεις 
ώρες την εβδομάδα και το κάθε εξαμηνιαίο μάθημα ισο¬ 
δύναμοί με τρεις διδακτικές μονάδες, ενώ η Διπλωματική 
Εργασία ισοδύναμοί με 12 διδακτικές μονάδες. Το Μετα¬ 
πτυχιακό Δίπλωμα Ειδίκευσης απονέμεται μετά τη συ¬ 
μπλήρωση 54 διδακτικών μονάδων. 

β. Τα μαθήματα διαιρούνται σε δύο ενότητες «υποχρε¬ 
ωτικά» και «επιλογής» και είναι τα εξής: 

Δ.Π.Μ.Σ. στη Διοίκηση Επιχειρήσεων 

Α’ Εξάμηνο 

Υποχρεωτικά Μαθήματα 

1. Μεθοδολογία Έρευνας 

2. Ποσοτική Ανάλυση Επιχειρησιακών Αποφάσεων (Πο¬ 
σοτικές Μέθοδοι) 

3. Διοικητικό Μάρκετινγκ 

4. Αρχές Οικονομικής Θεωρίας και Πολιτικής 


Μαθήματα Επιλογής (επιλέγεται ένα μάθημα) 

1. Ηγεσία, Επικοινωνία και Δημόσιες Σχέσεις 

2. Φορολογική και Τραπεζική Νομοθεσία 

3. Θέματα Εμπορικού/Εργατικού Δικαίου 

4. Ευρωπαϊκή Ολοκλήρωση: Προοπτικές για την Ευρω¬ 
παϊκή Επιχείρηση 

5. Διοίκηση Υπηρεσιών 
Β’ Εξάμηνο 

Υποχρεωτικά μαθήματα 

1. Διοικητική Λογιστική 

2. Διοίκηση Λειτουργιών (ΟρθΓαΙίοηε Μαπαροπιοπΐ) 

3. Χρηματοοικονομική Διοίκηση 

4. Διοίκηση Ανθρωπίνων Πόρων 
Μαθήματα Επιλογής (επιλέγεται ένα μάθημα) 

1. Συστήματα Υποστήριξης Λήψης Αποφάσεων 

2. Συμπεριφορά Καταναλωτή 

3. Οργανωσιακή Συμπεριφορά και Διοίκηση Αλλαγών 

4. Διεθνές Εμπόριο και Χρηματοδότηση 

5. Διοίκηση σε Διεθνείς Επιχειρήσεις 
Γ’ Εξάμηνο 

Υποχρεωτικό Μάθημα 

1. Στρατηγική Διοίκηση 

Μαθήματα Επιλογής (επιλέγονται τρία μαθήματα) 

1. Διοίκηση Ολικής Ποιότητας 

2. Ανάλυση Χρηματοοικονομικών Καταστάσεων και Επί¬ 
δοσης της Επιχείρησης 

3. Στρατηγικός Προγραμματισμός Μάρκετινγκ 

4. Σύγχρονες Μορφές Χρηματοδότησης: Νομική και 
Χρηματοδοτική Διάσταση 

5. Ελληνική Αγορά Εργασίας και Ευρωπαϊκή Ενοποίηση 

6. Πληροφοριακά Συστήματα Διοίκησης / Ηλεκτρονικό 
Εμπόριο 

7. Ανάλυση Επενδύσεων και Χαρτοφυλακίου 

8. Εταιρική Διακυβέρνηση και Προστασία των Συμφε¬ 
ρόντων των Μετόχων 

9. Στρατηγική Ανάλυση της Κυβέρνησης και Επιχειρή¬ 
σεων 

10. Διοίκηση Εταιρικών Κινδύνων 
Δ’εξάμηνο 

Διπλωματική Εργασία». 

2. Η παράγραφος 3, από την αρχή της έως και την 3η 
εξειδίκευση, τροποποιείται ως εξής: 

«3. α. Η χρονική διάρκεια του προγράμματος με εξειδί- 
κευση ακολουθεί την αντίστοιχη των μαθημάτων της 
προηγούμενης παραγράφου. 

β. Τα δύο πρώτα εξάμηνα είναι κοινά για όλες τις εξειδι- 
κεύσεις. Τα μαθήματα του προγράμματος με εξειδίκευση 
διαιρούνται σε δύο ενότητες «υποχρεωτικά» και «επιλο¬ 
γής» και είναι τα ακόλουθα: 

Α’ Εξάμηνο 

Υποχρεωτικά Μαθήματα 

1. Μεθοδολογία Έρευνας 

2. Ποσοτική Ανάλυση Επιχειρησιακών Αποφάσεων (Πο¬ 
σοτικές Μέθοδοι) 

3. Διοικητικό Μάρκετινγκ 

4. Αρχές Οικονομικής Θεωρίας και Πολιτικής 
Μαθήματα Επιλογής (επιλέγεται ένα μάθημα) 

1. Ηγεσία, Επικοινωνία και Δημόσιες Σχέσεις 

2. Φορολογική Νομοθεσία για Διοικητικά Στελέχη 

3. Θέματα Εμπορικού/Εργατικού Δικαίου 

4. Ευρωπαϊκή Ολοκλήρωση: Προοπτικές για την Ευρω¬ 
παϊκή Επιχείρηση 

5. Διοίκηση Υπηρεσιών 

Β’ Εξάμηνο 

Υποχρεωτικά μαθήματα 

1. Διοικητική Λογιστική 

2. Διοίκηση Λειτουργιών (ΟρθΓαΙίοηε ΜαηερΘίτίθηΐ) 

3. Χρηματοοικονομική Διοίκηση 

4. Διοίκηση Ανθρωπίνων Πόρων 
Μαθήματα Επιλογής (επιλέγεται ένα μάθημα) 

1. Συστήματα Υποστήριξης Λήψης Αποφάσεων 

2. Συμπεριφορά Καταναλωτή 

3. Οργανωσιακή Συμπεριφορά και Διοίκηση Αλλαγών 

4. Διεθνές Εμπόριο και Χρηματοδότηση 

5. Διοίκηση σε Διεθνείς Επιχειρήσεις 
Γ’ Εξάμηνο 

1. ΕΞΕΙΔΙΚΕΥΣΗ ΣΤΗ ΔΙΟΙΚΗΣΗ ΑΝΘΡΩΠΙΝΩΝ ΠΟ¬ 
ΡΩΝ 

Υποχρεωτικό μάθημα 
Στρατηγική Διοίκηση 

Μαθήματα Επιλογής (επιλέγονται τρία μαθήματα) 

1. Εργασιακές Σχέσεις στην Ευρωπαϊκή Ένωση και Διε¬ 
θνής Διοίκηση Ανθρωπίνων Πόρων 

2. Ανθρώπινες Σχέσεις και Επικοινωνία στη Διοίκηση Αν¬ 
θρωπίνων Πόρων 

3. Ειδικά Θέματα Διοίκησης Ανθρωπίνων Πόρων 

4. Οικονομική της Εργασίας 

5. Ειδικά Θέματα Εργατικού Δικαίου και Συλλογικών 
Διαπραγματεύσεων 

6. Λογιστική Ανθρώπινου Δυναμικού 

7. Συστήματα Βελτίωσης Ποιότητας και Αξιοποίηση Αν¬ 
θρώπινου Δυναμικού 

2. ΕΞΕΙΔΙΚΕΥΣΗ ΣΤΟ ΜΑΡΚΕΤΙΝΓΚ 
Υποχρεωτικό μάθημα 

Στρατηγικός Προγραμματισμός Μάρκετινγκ 
Μαθήματα Επιλογής (επιλέγονται τρία μαθήματα) 

1. Προβολή και Διαφήμιση 

2. Έρευνα Μάρκετινγκ 

3. Διοίκηση Λιανεμπορίου και Διανομή 

4. Διοίκηση Πωλήσεων 

5. Τραπεζικό Μάρκετινγκ 

6. Βιομηχανικό Μάρκετινγκ 

7. Βελτίωση Ποιότητας και Μάρκετινγκ 

8. Διεθνές και Εξαγωγικό Μάρκετινγκ 

3. ΕΞΕΙΔΙΚΕΥΣΗ ΣΤΗ ΧΡΗΜΑΤΟΟΙΚΟΝΟΜΙΚΗ ΔΙΟΙ¬ 
ΚΗΣΗ 

Υποχρεωτικό μάθημα 

Στρατηγική Χρηματοοικονομική Διοίκηση 

Μαθήματα Επιλογής (επιλέγονταιτρία μαθήματα) 

1. Ανάλυση Επενδύσεων και Διοίκηση Χαρτοφυλακίου 

2. Χρηματοδοτικοί Οργανισμοί και Αγορές 

3. Ανάλυση Χρηματοοικονομικών Καταστάσεων 

4. Διοίκηση Κεφαλαίου Κινήσεως 

5. Χρηματοοικονομική Μηχανική (ΡίηαποίαΙ ΕηρίηθθΓ- 
ΪΠ9) 

6. Εταιρική Διακυβέρνηση και Προστασία των Συμφε¬ 
ρόντων των Μετόχων 

7. Διοίκηση Εταιρικών Κινδύνων 
Δ’ εξάμηνο 

Διπλωματική Εργασία στην Αντίστοιχη Εξειδίκευση». 


3. Στην 5η παράγραφο του άρθρου, στους στίχους 4-5, 
η φράση «καθώς και του προγράμματος δι’ αλληλογρα¬ 
φίας» απαλείφεται. 

4. Το Άρθρο 10 αντικαθίσταται ως εξής: 

Άρθρο 10 

Διάρκεια Λειτουργίας 

Το Δ.Π.Μ.Σ. στηΔΈ. θα λειτουργήσει έως το ακαδημαϊ¬ 
κό έτος 2014-2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. Φ8/60824/4607 (6) 

Παράταση της θητείας των εκπροσώπων των εργαζομέ¬ 
νων στο ΚΈ.Σ. του ΟΣΕ ΑΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις : 

α) Του ν. 1365/1983 «Κοινωνικοποίηση των επιχειρήσε¬ 
ων δημοσίου χαρακτήρα ή κοινής ωφέλειας» (Α' 80), όπως 
ισχύει σήμερα. 

β) Του άρθρου 14Ατου π.δ. 59/1985 «Δομή, ρόλος και 
τρόπος διοίκησης και λειτουργίας της κοινωνικοποιημέ¬ 
νης επιχείρησης “Οργανισμός Σιδηροδρόμων Ελλάδος” 
(ΟΣΕ)» (Α' 22), όπως προστέθηκε με τις διατάξειςτου άρ¬ 
θρου μόνου του π.δ. 501/1991 (Α' 181). 

γ) Του άρθρου 29Α του ν. 1558/1985 «Κυβέρνηση και 
Κυβερνητικά Όργανα», όπως αυτό προστέθηκε με το άρ¬ 
θρο 27 του ν. 2801/1992 και αντικαταστάθηκε με την πα¬ 
ράγραφο 2α του άρθρου 1 του ν. 2469/1997 (Α'38). 

2. Την υπ’ αριθμ. Φ8/43504/3326/21.9.2001 (Β’ 1272/ 
2.10.2001) απόφαση του Υπουργού Μ&Ε σχετικά με τον 
ορισμό του Κεντρικού Εργασιακού Συμβουλίου (ΚΈ.Σ.) 
του ΟΣΕ. 

3. Το υπ’ αριθμ. 30162/29.9.2004 έγγραφο της Πανελ¬ 
λήνιας Ομοσπονδίας Σιδηροδρομικών. 

4. Την ανάγκη παράτασης της θητείας των εκπροσώ¬ 
πων των εργαζομένων στο ΚΈ.Σ. του ΟΣΕΑΕ. 

5. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του κρατικού προϋ¬ 
πολογισμού ή του προϋπολογισμού του ΟΣΕ, αποφασί¬ 
ζουμε: 

Παρατείνουμε τη θητεία των εκπροσώπων των εργαζο¬ 
μένων στο ΚΈ.Σ. του ΟΣΕΑΕ. μέχρι την 1.10.2005. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 21 Ιουνίου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΙ.ςι- 


ΡΑΧ 210 52 21 004 

Θ-ΓΤ13Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ΙπΙθγπθΙ 

Η 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιπεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυιΌ, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΠΊΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























